Oleksandr Sirski
Oleksandr Stanislavovič Sirski (ukrajinski: Олександр Станіславович Сирський rođen 26. jula 1965.) jeste Vrhovni komandant Oružanih snaga Ukrajine od 8. februara 2024. U činu general-pukovnika bio je komandant Kopnene vojske Ukrajine od 2019 - 2024. Ranije je bio komandant Operacije združenih snaga od maja do augusta 2019. Tokom ruske invazije na Ukrajinu, Sirski je komandovao odbranom Kijeva. Od septembra 2022. komandovao je uspješnom kontraofanzivom u Harkivskoj oblasti, tokom koje je oslobođen veliki dio ove ukrajinske oblasti.